**Kiégés megelőzés és stresszoldás a Katarzisz Komplex Művészetterápia Módszerével (KKM) - A KKM alapozó kurzusa**

**(2024. június 28. Győr)**

A továbbképzés az Oktatási Hivatal által akkreditált,

*a Katarzisz Komplex Művészetterápia Módszerére***®** épül

**Óraszám: 40**

**Nyilvántartási szám: D/4773/2020**

**Alapítási engedély szám: 315/10/2020**

**Akkreditált munkakörök**: tanár, tanító, pszichológus, gyógypedagógus, logopédus, kollégiumi nevelő, szakoktató, gyakorlati oktató, szociálpedagógus, könyvtáros tanár (tanító), fejlesztő pedagógus, óvodapedagógus, konduktor, gyermekvédelmi felelős, munkaközösség vezető, osztályfőnök, gyakorlóiskolai vezető tanár, óvodai szakvezető

**Ajánlott szakmák (óra nem számolható el, pont nem adható, de tanúsítványra jogosult):** mentálhigiénés szakember, orvos, szociális munkás, andragógus, művelődésszervező, addiktológiai konzultáns, viselkedéselemző, bölcsész, szociális munkás, szociológus, rekreációszervező és egészségfejlesztő, valamint olyan más főiskolai vagy egyetemi diplomával rendelkező szakember, aki a pedagógusok munkáját segíti.

**A képzés alapítója és a Műhely vezetője:** Dr. Antalfai Márta, PhD, ECP (European Certificate for Psychotherapy)

**A képzés felelőse:** Lelki Egészségvédő Alapítvány

**A képzést vezeti:** Hamar Zoltánné Bede-Fazekas Enikő, a módszer oktatására jogosult, minősített komplex művészeti terapeuta

**A képzés tervezett időpontjai és helyszíne:**

2024. június 28. péntek 14.00-18.45

2024. június 29. szombat 9.00-18.00

2024. július 5. péntek 9.00-18.00

2024. augusztus 23. péntek 14.00-18.45

2024. augusztus 24. szombat 9.00-18.00

Záróvizsga (tesztírás és kérdőív): 2024. augusztus 24. szombat 18.00-19.00

**A képzés helyszíne:** 9024 Győr, Rákóczi Ferenc u. 28. Győri Művészet- és Meseterápiás Műhely **Csoportlétszám**: 5-10 fő

**A továbbképzés célja, elsajátítható ismeretek:** A 40 órás tanfolyam célja, hogy a résztvevők a Katarzisz Komplex Művészetterápia Módszerén (KKM) keresztül megtapasztalják, hogy az alkotófolyamat hogyan segíti az életenergia növelését, a lelki erőforrásokhoz való hozzáférést, az élet átélésének teljesebb élményét, és hogy képessé váljanak arra, hogy a Módszert használni tudják feszültség- és stresszoldásra és a kiégés megelőzésére. Elsősorban az oktató, nevelő, segítő pályákon dolgozó szakembereknek ajánlott, hogy a sajátélményű tanfolyam keretében megismerjék a Módszer alkalmazását a lelki-szellemi rekreáció és a feszültségoldás elősegítésére. A résztvevők megismerik az aktuális évszak hónapjainak természeti folyamatait és a velük analóg lelki hatásokat, továbbá az aktuális hónapok szimbolikus üzenetét, valamint a hozzájuk kapcsolódó lelki történéseket. Továbbá a KKM módszerén alapuló alkotófolyamat stresszoldó, harmonizáló hatásait. A képzés további célja, hogy a résztvevők alkalmazni tudják az elsajátított gyakorlati ismereteket saját szakmai munkájuk során a stresszoldás és a harmonikusabb életvitel elősegítésére.

**A részvétel rajztudást és művészeti előképzettséget nem igényel!**

**Az oktatás formája:** tanfolyami oktatás

**A tanúsítvány kiadásának feltételei:**

1. Házi feladatok elkészítése: Az oktató által feladott otthoni alkotások elkészítése.
2. Max. 3 oldal terjedelmű önreflexív esszé készítése és leadása a képzés befejezése utáni 1 hónapon belül.
3. Záróvizsga: tesztírás és kérdőív kitöltése a képzés helyszínén a befejezést követő 1 hónapon belül, előre megadott szakirodalom alapján.
4. Aláírással is alátámasztott jelenlét a foglalkozások 100%-án.
5. A teljes tandíj megfizetése.

**Tanúsítvány: A résztvevők a fenti feltételek maradéktalan teljesítése után tanúsítványt kapnak a tanfolyam elvégzéséről.**

**A továbbképzés tandíja: 130.000 Ft, ami fizethető 2 egyenlő részben is. Ez abban az esetben választható, ha pontosan betartja az alábbi határidőket és összegeket:**

1. **részlet (65.000 Ft.): 2024. június 15.**
2. **részlet (65.000 Ft.): 2024. július 5.**

**A képzés díja tartalmazza a művészeti eszközök és anyagok díját.**

**Bankszámlaszám: 10405004-49545051-50511049**

A tandíjfizetés kizárólag banki átutalással, vagy banki készpénzbefizetéssel történik a Lelki Egészségvédő Alapítvány számlájára. A közlemény rovatban kérjük feltüntetni az oktató nevét, illetve ha nem a résztvevő számlájáról érkezik az utalás, akkor közleményként kérjük jelölni a résztvevő nevét is.

**Jelentkezési határidő: 2024. június 15.
Jelentkezni lehet** : lea.pszichologia@gmail.comcímre küldött levélben az alábbi csatolmányokkal:

* hiánytalanul és pontosan kitöltött „Általános jelentkezési lap” (<http://www.lelkiegeszsegert.hu/muveszetterapia.html>)
* önéletrajz
* motivációs levél
* diploma másolat(ok) Az akkreditált képzésre a fent felsorolt (akkreditált munkakörök, ajánlott szakmák) végzettségeket igazoló diplomával lehet jelentkezni.

**Információk**:

**adminisztratív: Herczeg Andrea**: H-P 11.00– 15.00 0630 702 1779 vagy fenti email címen
**szakmai: Hamar Zoltánné Bede-Fazekas Enikő** 0620 824 5832

**A jelentkezési anyag beérkezése után értesítjük a jelentkezés elfogadásáról, ezt követően a felvétel a tandíj befizetésének sorrendjében történik.**

**Maximális létszám: 10 fő**

A képzés elkezdésének akadályoztatása esetén a befizetett előleget nem áll módunkban visszatéríteni, de a befizetett összeggel felvétel nyerhető egy következő csoportba, amennyiben ezt a szándékát 20 nappal az oktatás kezdete előtt jelzi. A képzés megkezdése, majd a résztvevő által történő megszakítása esetén a befizetett képzési díj nem kerül visszafizetésre.